Hei taas! Tervetuloa Sanaa naisilta -ohjelmaan.
Mun nimi on Joy Cedercreutz ja työskentelen Agape-keskuksessa.
Se ylläpitää Suur-Helsingin kristillistä koulua ja päiväkotia.
Meidän ympärillä pyörii noin sata lasta joka päivä.
Lasten kanssa on ihana tehdä töitä.
Nettisivuiltamme saa tietää lisää.
Mutta tervetuloa nyt tähän ihanaan hetkeen.
Mun sisällä oikeen kuplii, kun mä ajattelen tätä aihetta, -
josta nyt haluan teille puhua.
Nimittäin se identiteetti, mikä meillä on Kristuksessa.
Meissä on Raamatun mukaan tapahtunut ihmeellinen muutos, -
kun me löydettiin se totuus, että Jeesus kuoli puolestamme.
Tiedätkö, että se ristinkuolema oli valtava asia.
Se oli semmonen asia, joka koskettaa ihan konkreettisesti -
meidän elämää ja arkea joka päivä. Se koskettaa mun persoonallisuutta.
Se saa aikaan ihmeellistä muutosta sen kautta, -
että mä ymmärrän mitä se tarkoittaa.
Efesolaiskirjeessä (1:17-18) Paavali rukoilee näin:
Mekin voidaan pyytää ilmestyksen ja viisauden Henkeä, -
että oppisimme tuntemaan Hänet.
Että me saatais ymmärtää, mitä Kristuksen ristillä tapahtui.
Että se salaisuus avautuisi meille.
"...mikä on se toivo, johon Hän on teidät kutsunut..."
Me, jotka ollaan otettu Jeesus vastaan, ollaan Hänen pyhiään.
Mun rukous on, että Herra sais avata sydämemme silmät näkemään -
miten Jeesuksen ristintyö voi muuttaa mun arkea.
Mun omaa elämää.
Mukanani on tämmöset hassut vedet.
Mä niin tykkään näyttää tämän asian identiteetistä tällä vedellä.
Tässä on ikään kuin Jumala, joka on pyhä ja puhdas.
Hän on valkeus, jossa ei ole vaihteen varjoa edes. Ajattele!
Ei minkäänlaista vaihdetta. Hän on valkeus.
Ja tässä oon minä. No niin, mun virheet -
ja kaikki se, missä en onnistu päivittäin.
Ja kun mä tuun Hänen eteen, tää tulee vielä selkeemmäksi.
Joy on ihan eri maata kuin Jumala.
Ja minunko pitäs päästä taivaaseen?
Mut jos mä oon oikeen kiltti? Mä yritän oikeen tehdä parannuksen.
Niin kuin israelilaisilla oli tuhansia sääntöjä miten elää.
Ehkä mä puhdistun, jos mä oon oikeen täydellinen.
Mut jokainen tietää, ettei se onnistu.
Siksi Jeesus kuoli meidän puolesta. Hän kantoi meidän syntimme.
Hän otti meidän rikkomukset ja virheet päällensä ristillä.
Siksi Jumala lähetti Jeesuksen.
Ja sitten, Jeesus itse...
tuli mun sydämeen asumaan.
Se kirkkaus ja pyhyys pesi mut puhtaaksi.
Kristus asuu nyt minussa.
Kristus minussa, kirkkauden toivo.
Vanha on kadonnut ja uusi on sijaan tullut. Uusi luomus.
Ja ihanaa on, kun katsotaan näitä -
niin tää sama Jumalan Henki, tää Jumalan materiaali, -
se Jumalan vanhurskaus ja puhtaus mikä Hänessä on, -
tuli mun sisälle, kun Jeesus tuli minuun asumaan.
Niin tätä Jumalan, ikään kuin materiaalia, tuli mun sisälle.
Tää on se syy, miks Raamattu sanoo, että mä oon syntynyt uudesti.
Sisälläni on syntynyt jotain uutta.
Raamattu sanoo:
"Ennen te olitte pimeys, mutta nyt valkeus Herrassa."
Ja tän takia mä oon nyt Jumalan lapsi.
Te näette, että minussa ja Jumalassa on sitä samaa.
Meissä on jotain samankaltaisuutta.
Kun katson mun lapsiani, mä ihmettelen, että -
heissä on piirteitä, jotka muistuttaa mua ja Jania.
Kun mun pojat liikkuu tuolla kaupungilla tai seurakunnissa, -
niin ihmiset voi tulla sanomaan:
"Miksi olet niin tutun näköinen, mistä tunnen sinut?"
No, koska ne on Janin näköisiä.
Ihan samoin kuin meidän lapset muistuttaa meitä, -
niin meissä jokaisessa Jumalan lapsessa on samankaltaisuutta.
Meidät on luotu Jumalan kuvaksi ja kaltaiseksi.
Olen syntynyt oikeesti ylhäältä Jumalan lapseksi.
Mä en enää oo tämä syntinen, se, joka on poissa Jumalasta.
Kyllä teen virheitä ja mun täytyy koko ajan tehdä parannusta niistä.
Mut mulla on siihen ihan erilainen voima, kun Jeesus asuu minussa.
Mulla on turva. Kun pyydän Häneltä anteeks, Hän pesee mut puhtaaksi.
Mutta mun identiteetti on se, että olen Jumalan lapsi.
Kato nyt! Mä olen oikeesti nyt Jumalan perhettä.
Efesolaiskirje 3:12 "Kristuksessa Jeesuksessa", -
mä oon Kristuksessa ja se on mun suuri turva, kun tiedän sen.
Meillä on usko ja luottavainen pääsy Jumalan tykö.
Sen ristin kautta, saan elää ihan lähellä Häntä.
Saan olla ihan Isän sylissä.
Saan olla Hänen valtakunnassaan. Hänessä sisällä.
Hänen tyttärenään, täysin turvassa Kristuksessa.
Kol.1:22: Asettaakseen teidät pyhinä...
Ajattele, Raamattu kutsuu meitä pyhiksi!
En ole tullut pyhäksi, vaan Jeesus on muuttanut sydämeeni asumaan.
Vaikka Hänen pyhyyttänsä olis vaan sinapinsiemenen verran minussa, -
se on kuitenkin sitä Jeesuksen vanhurskautta minussa.
Jumala ei siis koko ajan moiti mua.
Hän ei sano "Voi, Joy, taas sä teit virheen.
"Nyt sun pitää kieriskellä tuhassa -
ja yrittää tehä kymmenen miljoonaa kertaa parannusta."
Ei! Hän lähetti Jeesuksen, että se syntiongelma hoidettaisiin.
Se on täytetty.
Me ei voida ristintyöhön lisätä mitään eikä ottaa mitään pois.
Olen Jumalan lapsi. Siksi mulla on ihan erilainen voima elää.
Tää voi olla semmoinen asia, joka on vaikea ottaa vastaan.
Voiko tää pitää paikkansa?
Rakastiko Isä mua todella noin paljon?
Tähän uuteen identiteettiin voi olla vaikee tottua.
Että oon nyt hyväksytty, että kelpaan. Että saan elää turvassa.
Se vie aikansa, se on sitä pyhitysprosessia.
Mutta mitä enemmän me kuullaan sitä ja vietetään aikaa Hänen kanssaan -
ja muistutetaan itseämme, -
ihan puhutaan itsellemme, että olen hyväksytty Jumalan tytär, -
sitä paremmaksi elämä muuttuu.
Vaikka olosuhteet ei heti muutu tai mulla olisi erilaisia haasteita, -
kuitenkin saan kulkea pää pystyssä. Tiedän, että Kristus on minussa.
Mussa on voima, mussa on rakkaus ja ilo.
Mä pystyn auttamaan muita, pystyn nostamaan ja lohduttamaan muita.
Laittamaan kädet sairasten päälle.
Pystyn tekemään Isän tekoja ilman häpeää tai pelkoa.
Hepr. 10:19-20:
Täysi pääsy Kaikkeinpyhimpään.
Nyt rukoillaan.
Kiitos, Herra, sun valtavasta ristintyöstä.
Kiitos, että sä todella tulit mun takia.
Sä kuolit mun takia, jotta saisit mut takaisin lapseksi.
Me riemuitaan ja iloitaan, me haluttais oikeen hyppiä ja pomppia, -
kun me ymmärretään, että mun ei enää tarvii pelätä.
Mä oon lunastettu niistä taakoista, jotka on ollu mun hartioilla.
Kiitos, että Sä oot mun elämässä ja Sun väkevä voima vaikuttaa.
Kiitos, että vaikutat meidän jokaisen elämässä.
Sä teet ihmeitä, muutat olosuhteita.
Taivaallinen valtakuntasi saa tulla esiin jokaisen katsojan elämässä.
Kiitos, että tää on hyvä päivä!
Saan mennä hyvään päivään hyvän Jumalan kanssa.
Jeesuksen nimessä. Aamen.
Tekstitys: Johanna Holmström